**Քարեն Ալեն** (անգլ.՝ Karen Jane Allen, հոկտեմբերի 5, 1951(1951-10-05), Carrollton, Իլինոյս, ԱՄՆ), ամերիկացի դերասանուհի, Ինդիանա Ջոնսի արկածների մասին ֆիլմերում Մերիոն Ռեյվենվուդի դերակատարը։

Կենսագրություն
--------------

Ալենը ծնվել է Իլինոյս նահանգի Քերոլթոն քաղաքում, ուսուցչուհի Ռատրիսիա Հոուելի և ՀՖԲ-ի գործակալ Քերոլ Թոմփսոն Ալենի ընտանիքում։ Նա իր կյանքի առաջին 10 տարին անցկացրել է ճանապարհորդելով երկրում իր ծնողների և երկու քույրերի հետ։ *DuVal Senior High School* դպրոցը Մերիլենդում ավարտելուց հետո, ապագա դերասանուհին տեղափոխվում է Նյու Յորք, որտեղ ուսումնասիրում է արվեստ և դիզայն *Fashion Institute of Technology*-ում։ Նաև հաճախել է Մերիլենդի համալսարան և ժամանակ է անցկացրել ճանապարհորդելով Հարավային և Կենտրոնական Ամերիկայում։ 1974 թվականին Ալենը միացել է թատերական խմբի, իսկ երեք տարի անց վերադարձել է Նյու Յորք, որպեսզի սկսի սովորել Լի Ստրասբերգի Թատերական ինստիտուտում։

### Կարիերա

Ալենը 2006 թվականին
1978 թվականին կայացել է Ալենի դեբյուտը «Գազանանոց» ֆիլմում, իսկ 1981 թվականին Սթիվեն Սփիլբերգի «Ինդիանա Ջոնս։ Կորուսյալ տապանը որոնելիս» ֆիլմում դերը դերասանուհուն բերում հաղթանակ «Սատուրն» մրցանակաբաշխությանը «Լավագույն դերասանուհի» կատեգորիայում։

1982 թվականին Ալենը առաջին անգամ խաղացել է Բրոդվեյի թատրոնում, Ուիլյամ Գիբսոնի «Երկուշաբթի հրաշքից հետո» պիեսում։ Մի քանի փոքր դերերից դերերից հետո 1984 թվականին նա նկարահանվում է գիտաֆանտաստիկ «Մարդը աստղից» ֆիլմում՝ խաղալով գլխավոր դերերից մեկը Ջեֆ Բրիջեսի հետ։ Ջենի Հեյդենի դերի համար Ալենը առաջադրվում է «Սատուրն» մրցանակի։

Ընդմիջումից հետո, որի ընթացքում դերասանուհին խաղացել է հիմնականում բեմում, 1987 թվականին նա մասնակցում է Թենեսի Ուիլյամսի «Ապակե գազանանոց» պիեսի կինոտարբերակում, որի ռեժիսորը Փոլ Նյումանն էր, իսկ գլխավոր դերերում էին Ջոն Մալկովիչը և Ջոան Վուդվարդը։ Մեկ տարի անց խաղում է Բիլ Մյուրեյի հերոսի ընկերուհու դերը «Նոր սուրբծննդյան հեքիաթ» ֆիլմում։

2000 թվականին Քարեն Ալենը նկարահանվում է «Օրենք և կարգ. Հատուկ կորպուս» սերիալի երկրորդ սեզոնի 21-րդ սերիայում։

2008 թվականին Ալենը կրկին վերադառնում է էկրաններ Ինդիանա Ջոնսի ընկերուհու դերում, «Ինդիանա Ջոնսը և բյուրեղապակյա գանգերի թագավորությունը» ֆիլմում։

### Անձնական կյանքը

1989 թվականին Ալենը ամուսնացել է ամերիկացի դերասան Կեյլ Բրաունիի հետ, ում հետ խաղացել է «Մրցակից» ֆիլմում։ 1990 թվականին զույգն ունեցել է որդի՝ Նիկոլասը, իսկ 1998 թվականին Ալենը և Բրաունին ամուսնալուծվել են։

Որդու ծնունդից հետո դերասանուհին կենտրոնացած է եղել նրա դաստիարակության վրա և հայտնվել է միայն փոքր դերերում։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1979 | ֆ | Թափառականներ | *The Wanderers* | Նինա |
| 1980 | ֆ | Փնտրողը | *Cruising* | Նենսի |
| 1981 | ֆ | Դրախտից արևելք | *East of Eden* | Աբրա |
| 1981 | ֆ | Ինդիանա Ջոնս։ Կորուսյալ տապանը որոնելիս | *Raiders of the Lost Ark* | Մերիոն Ռեյվենվուդ |
| 1982 | ֆ | Նկարահանել Լուսինը | *Shoot the Moon* | Սենդի |
| 1984 | ֆ | Մարդը աստղից | *Starman* | Ջենի Հեյդեն |
| 1987 | ֆ | Ապակե գազանանոց | *The Glass Menagerie* | Լորա Ուինգֆիլդ |
| 1987 | ֆ | Ի պատասխան կրակ | *Backfire* | Մառա Մեկենդրյու |
| 1988 | ֆ | Նոր սուրբծննդյան հեքիաթ | *Scrooged* | Քլեր Ֆիլիփս |
| 1991 | ֆ | Սիրահարված շրջագայողը | *Sweet Talker* | Ջուլի Մագուայր |
| 1993 | ֆ | Ուրվականը մեքենայում | *Ghost in the Machine* | Թերի Մոնրո |
| 1993 | ֆ | Բլրի արքան | *King of the Hill* | միս Մեթի |
| 1997 | ֆ | Փախչող սեր | *Til There Was You* | Բեթթի |
| 1998 | ֆ | Ընկնող երկինք | *Falling Sky* | Ռիսսի Նիկոլսոն |
| 2000 | ֆ | Կատարյալ փոթորիկ | *The Perfect Storm* | Մելլիսա Բրաուն |
| 2001 | ֆ | Իմ սարսափելի տարին | *My Horrible Year!* | Բելինդա Ֆոլկներ |
| 2001 | ֆ | Ննջասենյակում | *In the Bedroom* | Մառլա Քիզ |
| 2003 | ֆ | Սպանել Էդգարին | *Briar Patch* | Լի |
| 2004 | ֆ | Երբ ինձ կսիրեն | *When Will I Be Loved* | Ալեքսանդրա Բարրի |
| 2008 | ֆ | Ինդիանա Ջոնսը և բյուրեղապակյա գանգերի թագավորությունը | *Indiana Jones and the Kingdom of the Crystal Skull* | Մերիոն Ռեյվենվուդ |

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. ↑  Theatre World Award Recipients

Արտաքին հղումներ
----------------

* «Karen Allen — Fiber Arts»

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քարեն Ալեն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Broadway Database · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 3113567 · BNE: XX1262638 · BNF: 13890682n · GND: 128685794 · ISNI: 0000000114756659 · LCCN: n84173838 · NKC: xx0041270 · NLA: 40661542 · NLP: a0000001611626 · NTA: 072199105 · NUKAT: n2017012396 · SUDOC: 129914584 · VIAF: 79166007 · WorldCat VIAF: 79166007 |

 |

 |